Document ID: 31998D0500

Reference:
EUR-Lex - 31998D0500 - ET
Tähtis õiguslik teade
|
31998D0500
Euroopa Liidu Teataja L 225 , 12/08/1998 Lk 0027 - 0028
Komisjoni otsus,20. mai 1998,valdkonna dialoogikomiteede loomise kohta tööturu osapoolte dialoogi edendamiseks Euroopa tasandil(teatavaks tehtud numbri K(1998) 2334 all)(EMPs kohaldatav tekst)(98/500/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingutning arvestades, et:asutamislepingu artiklis 118b on öeldud, et komisjon peab püüdma Euroopa tasandil arendada tööturu osapoolte dialoogi, mis võib viia lepinguliste suheteni, kui mõlemad pooled seda vajalikuks peavad;ühenduse töötajate sotsiaalsete põhiõiguste harta punktis 12 on sätestatud, et tööandjatel või tööandjate organisatsioonidel ühelt poolt ning töötajate organisatsioonidel teiselt poolt peaks olema vastavalt siseriiklikele õigusaktidele ja tavadele õigus pidada läbirääkimisi ja sõlmida kollektiivlepinguid; tööturu osapoolte vahel Euroopa tasandil arendatava dialoogi tulemusel võidakse poolte soovi korral sõlmida lepingusuhteid eelkõige eri ametialade ja valdkondade vahel;komisjon on saanud kõikidelt asjaomastelt pooltelt tugevat toetust oma 18. septembri 1996. aasta teatises (sotsiaalküsimustealase dialoogi arendamise kohta ühenduse tasandil [1]) esitatud ettepanekule tugevdada sotsiaalküsimusi käsitlevat valdkonnasisest dialoogi;vastusena komisjoni teatisele on Euroopa Parlament esitanud oma 18. juuli 1997. aasta resolutsioonis [2] nõudmise, et erilist tähelepanu tuleb pöörata sotsiaalküsimusi käsitlevale valdkonnasisesele dialoogile, sest majandussektorite tööhõive reguleerimise ja/või selle puudumise mõju saab kõige paremini hinnata valdkonnasisese dialoogi kaudu;vastusena komisjoni teatisele on majandus- ja sotsiaalkomitee oma 29. jaanuari 1997. aasta arvamuses [3] kinnitanud, et valdkonnasisene dialoog peab olema tulemuslik, tõhus ja hästi juhitud;eri liikmesriikide olukord osutab selgelt, et tööturu osapooled peaksid aktiivselt osalema aruteludes oma valdkonna elu- ja töötingimuste parandamise üle; komisjoni juures tegutsev valdkonna dialoogikomitee on kõige sobivam vahend sellise osaluse tagamiseks, sest sellega luuakse ühenduse tasandil representatiivne foorum asjaomaste sotsiaalmajanduslike huvide käsitlemiseks;komisjon peaks püüdma tagada, et valdkonna dialoogikomiteede liikmeskond ja tegevus aitavad kaasa meeste ja naiste võrdõiguslikkuse edendamisele;praegused ühiskomiteed tuleks asendada valdkonna dialoogikomiteedega; seetõttu tuleb ühiskomiteede loomise otsused tunnistada kehtetuks,ON VASTU VÕTNUD JÄRGMISE OTSUSE:Artikkel 1Käesolevaga luuakse valdkonna dialoogikomiteed (edaspidi "komiteed") nendes valdkondades, kus tööturu osapooled esitavad ühise taotluse osaleda Euroopa tasandil dialoogis ning mille mõlemat tööturu osapoolt esindavad organisatsioonid vastavad järgmistele kriteeriumidele:a) esindavad konkreetseid valdkondi või ametialasid ning on Euroopa tasandil organiseerunud;b) koosnevad organisatsioonidest, mis on liikmesriikide tööturu osapoolte struktuuri lahutamatu ja tunnustatud osa, suudavad pidada läbirääkimisi kokkulepete sõlmimiseks ning on esindatud mitmes liikmesriigis;c) neil on asjakohased struktuurid, mis tagavad tõhusa osalemise komiteede töös.Artikkel 2Iga komitee peab selles tegevusvaldkonnas, mille jaoks ta on loodud, täitma järgmisi ülesandeid:a) andma konsultatsioone seoses ühenduse tasandil toimuva arenguga, millel on sotsiaalsed tagajärjed, ningb) arendama ja edendama sotsiaalset dialoogi valdkonna tasandil.Artikkel 3Iga komitee koosolekutel osalevate tööturu osapoolte maksimaalne arv on 40, kusjuures nii tööandjate kui ka töötajate delegatsioonis on võrdne arv esindajaid.Artikkel 4Komisjon kutsub esindajad komitee koosolekutest osa võtma nende tööturu osapoolte organisatsioonide ettepanekul, kes on esitanud artiklis 1 ettenähtud taotluse.Artikkel 51. Iga komitee koostab koos komisjoniga oma töökorra.2. Komiteede eesistujaks on tööandjate või töötajate delegatsiooni esindaja või, nende ühise taotluse korral, komisjoni esindaja.3. Komiteed tulevad kokku vähemalt kord aastas. Päevaraha makstakse ja sõidukulud hüvitatakse maksimaalselt 30-le komitee koosolekul osalevale tööturu osapoolte esindajale.4. Komisjon vaatab regulaarselt ning tööturu osapooltega konsulteerides läbi valdkonnakomiteede toimimise ja nende tegevuse eri valdkondades.Artikkel 6Ilma et see piiraks asutamislepingu artikli 214 sätete kohaldamist, ei tohi komitee liikmed avalikustada mingisugust komitee koosolekutelt või sekretariaadist pärinevat informatsiooni, kui komisjon on komiteele teatanud, et käsitletav teema on konfidentsiaalne.Artikkel 71. Valdkonna dialoogikomiteed asendavad järgmisi olemasolevaid ühiskomiteesid:a) komisjoni otsusega 87/467/EMÜ [4] loodud meretranspordi ühiskomitee;b) komisjoni otsusega 90/449/EMÜ [5] loodud tsiviillennunduse ühiskomitee;c) komisjoni otsusega 80/991/EMÜ [6] loodud siseveetranspordi ühiskomitee;d) komisjoni otsusega 85/516/EMÜ [7] loodud maanteetranspordi ühiskomitee;e) komisjoni otsusega 85/13/EMÜ [8] loodud raudteede ühiskomitee;f) komisjoni otsusega 90/450/EMÜ [9] loodud telekommunikatsiooniteenuste ühiskomitee;g) komisjoni otsusega 74/442/EMÜ [10] loodud põllumajandustöötajate sotsiaalseid probleeme käsitlev ühiskomitee;h) komisjoni otsusega 74/441/EMÜ [11] loodud merekalapüügiga seotud sotsiaalseid probleeme käsitlev ühiskomitee;i) komisjoni otsusega 94/595/EÜ [12] loodud postiteenuste ühiskomitee.Nende otsustega loodud komiteed tegutsevad siiski edasi kuni käesoleva otsusega loodud valdkonnakomiteede tegevuse alustamiseni, kuid mitte kauem kui 31. detsembrini 1998.2. Vastavalt artiklile 1 asendab valdkonna dialoogikomitee ka teisi mitteametlikke töörühmi, mille kaudu komisjon on seni edendanud sotsiaalset dialoogi teatavates sektorites, kus ei ole komisjoni otsusega loodud ühiskomiteesid.3. Lõike 1 punktides a–i osutatud otsused tunnistatakse kehtetuks alates 1. jaanuarist 1999.Brüssel, 20. mai 1998Komisjoni nimelkomisjoni liigePádraig Flynn[1] K(96) 448 (lõplik).[2] EÜT C 286, 22.9.1997, lk 338.[3] EÜT C 89, 19.3.1997, lk 27.[4] EÜT L 253, 4.9.1987, lk 20.[5] EÜT L 230, 24.8.1990, lk 22.[6] EÜT L 297, 6.11.1980, lk 28.[7] EÜT L 317, 28.11.1985, lk 33.[8] EÜT L 8, 10.1.1985, lk 26.[9] EÜT L 230, 24.8.1990, lk 25.[10] EÜT L 243, 5.9.1974, lk 22.[11] EÜT L 243, 5.9.1974, lk 19.[12] EÜT L 225, 31.8.1994, lk 31.--------------------------------------------------

Summary:
Valdkondlik sotsiaalne dialoog
Valdkondlik sotsiaalne dialoog
KOKKUVÕTE:
otsus 98/500/EÜ dialoogi edendamise kohta tööturu osapoolte vahel Euroopa tasandil
KOKKUVÕTE
MIS ON OTSUSE EESMÄRK?
              
Otsusega luuakse alus valdkondlike sotsiaalse dialoogi komiteede loomiseks erinevates ELi tegevusvaldkondades, kus tööandjate ja töötajate esindajad (nn tööturu osapooled) saavad kohtuda, et arutada poliitikaga seotud muutusi. Need kuuluvad Euroopa laiema sotsiaalse dialoogi* juurde, mis on ELi sotsiaalse ja valitsemismudeli tähtis element.
PÕHIPUNKTID
Valdkonna dialoogikomiteed luuakse sektorites, mille töötajaid ja tööandjaid esindavad organisatsioonid annavad ühiselt märku, et soovivad osaleda ELi tasandil peetavas dialoogis. Nad peavad
esindama konkreetseid majandussektoreid, nagu pangandus või põllumajandus;
koosnema organisatsioonidest, mis on tunnustatud riiklikud tööturu osapooled;
suutma pidada läbirääkimisi kokkulepete sõlmimiseks ja
esindama mitme ELi riigi tööturu osapooli;
omama asjakohaseid struktuure ja ressursse, mis tagavad tõhusa osalemise ELi tasandil tehtavas töös.
Iga komitee
annab konsultatsioone seoses ELi tasandil toimuva arenguga, millel on kõnealuses valdkonnas sotsiaalsed tagajärjed;
arendab ja edendab sotsiaalset dialoogi oma pädevusvaldkonnas;
osalejate maksimaalne arv on 66, kusjuures nii tööandjatel kui ka töötajatel on võrdne arv esindajaid;
koostab koos Euroopa Komisjoniga oma töökorra;
tuleb kokku vähemalt kord aastas;
eesistujaks on tööandjate, töötajate või komisjoni esindaja;
vaatab koos komisjoniga oma tegevuse regulaarselt läbi.
Valdkonna dialoogikomiteed asendavad varasemaid valdkondliku koostöö vorme tööturu osapoolte vahel.
MIS AJAST OTSUST KOHALDATAKSE?
              
Otsust kohaldatakse 20. maist 1998.
TAUST
              
Euroopa Liidu toimimise lepingu artiklis 152 kinnitatakse ELi kindlameelset otsust toetada Euroopa tööturu osapoolte dialoogi ja tunnustatakse Euroopa tööturu osapoolte sõltumatust.
Aastast 1998 on komisjon loonud üle 40 valdkondliku sotsiaalse dialoogi komitee. Need hõlmavad ELis ligikaudu 150 miljonit töötajat sellistes valdkondades nagu erinevad transpordiliigid, põllumajandus, ehitus, kaubandus, avalikud teenused, masinate ja seadmete ehitamine, hotellid ja restoranid ning pangandus.
Selle dialoogi tulemusel on kokku lepitud ligikaudu 900 erineva õigusliku seisundiga tekstis.
Lisateave: vt Valdkondlik sotsiaalne dialoog (Euroopa Komisjoni veebileht).
PÕHIMÕISTE
* Euroopa sotsiaalne dialoog – mõlema tööturu osapoole (tööandjate ja töötajate) vahelised arutelud, konsultatsioonid, läbirääkimised ja ühine tegevus.
ÕIGUSAKT
            
Komisjoni 20. mai 1998. aasta otsus 98/500/EÜ valdkonna dialoogikomiteede loomise kohta tööturu osapoolte dialoogi edendamiseks Euroopa tasandil (EÜT L 225, 12.8.1998, lk 27 ja 28)
Komisjoni otsuse 98/500/EÜ järjestikused muudatused on alusdokumenti lisatud. Käesoleval konsolideeritud versioonil on üksnes dokumenteeriv väärtus.
SEONDUVAD ÕIGUSAKTID
            
Komisjoni talituste töödokument Euroopa valdkondliku sotsiaaldialoogi toimimise ja võimaluste kohta (SEK(2010) 964 (lõplik), 22.7.2010)
Viimati muudetud: 23.05.2016